મુંબઈ: શાહિદ કપૂર, કરીના કપૂર અને આલિયા ભટ્ટની આગામી ફિલ્મ ‘ઊડતા પંજાબ’ને લઈને બોમ્બે હાઈકોર્ટમાં આજે સુનાવણી થશે. સેન્સર બોર્ડ ઓફ ફિલ્મ સર્ટિફિકેશને કોર્ટને જણાવ્યું કે તેણે ફિલ્મ મેકર્સને ૧૩ કટ્સની સાથે એ સર્ટિફિકેટ આપવાની વાત કરી છે. ‘ટોમી’ અને ‘ચિટ્ટાવે’ જેવા શબ્દો, ૧૪ ગાળો અને પંજાબના આઠ શહેરોનાં નામ હટાવવાની વાત કહેવાઈ છે. આ પહેલાં સેન્સર બોર્ડ ચીફ પહલાજ નિહલાનીએ મૂવીના ટાઈટલ અને વિષયમાંથી પંજાબનું નામ હટાવવાની વાત કરી હતી.